Diari Oficial de la Generalitat Valenciana


Sumari del DOGV 1146, del 21-09-1989 (1989/815142)

RESOLUCIÓ de 28 d'agost de 1989, de la Direcció General de Producció i Industries Agràries de la Conselleria d'Agricultura i Pesca, modificant alguns aspectes en l'aplicació del programa de mesures d'estímul i suport a l'adquisició i utilització en regim cooperatiu de maquinaria i altres mitjans de producció.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1146

Data del DOGV
:   21-09-1989

Secció del DOGV
:   ALTRES DISPOSICIONS

Número del document
:   1989/815142


Data del document
:   28-08-1989

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 28 d'agost de 1989 de la Direcció General de Producció i Indústries Agràries de la Conselleria d'Agricultura i Pesca, modificant alguns aspectes en l'aplicació del programa de mesures d'estímul i suport a l'adquisició i utilització en règim cooperatiu de maquinària i altres mitjans de producció.  
L?Ordre del Ministeri d?Agricultura, Pesca i Alimentació de 26 de juliol de 1983 (BOE de 17 de setembre) estableix les normes generals per a la concessió d'ajudes en el programa d'adquisició i utilització en règim cooperatiu de maquinària i altres mitjans de producció.  
Les Resolucions de 15 d'octubre de 1983 (DOGV de 24 de novembre) i de 26 de maig de 1987 (DOGV de 12 de juny) d'aquesta direcció general regulaven l'aplicació del programa a l?àmbit de la Comunitat Valenciana. L?experiència adquirida en el desenvolupament del programa i la finalitat d'adequar-lo als criteris i normes que hi ha en les diverses actuacions a l?àmbit de la CEE, fan necessari actualitzar alguns aspectes, per tal d'assolir una major utilització en comú dels mitjans de producció emprats en la nostra agricultura.  
Per açò, fent ús de les facultats que tinc atribuïdes resolc:  
Primer  
Seran objecte de subvenció prioritària les adquisicions i inversions incloses en els projectes següents:  
a) Millora en la producció de plantes i tecnificació de les operacions de plantació i sembra directa en conreus hortícoles.  
b) Millora en la preparació del sòl per a plantacions hortícoles i fruiteres.  
c) Recol·lecció mecanitzada de productes horto-frutícoles.  
d) Foment de la utilització de mitjans mecànics per a la instal·lació de plàstics en capitonat i túnel menut.  
e) Mecanització de l?esporgada de cítrics i destrucció de les restes que deixa.  
f) Foment de la utilització d'equips de tractaments adequats per a conreus hortícoles i fruiters.  
Segon  
El percentatge de subvenció per a les adquisicions i inversions incloses en l'article anterior serà del quaranta per cent (40%).  
Tercer  
Queden derogats els apartats, 4t. de la Resolució de 15/10/83 i 1r. de la Resolució de 26/5/87, en allò que s'opose a la present resolució.  
Quart  
Aquesta resolució entrarà en vigor l?endemà de la publicació en el Diari Oficial de la Generalitat Valenciana.  
València, 28 d'agost de 1989. - El Director General de Producció i Indústries Agràries: Gonzalo Casanova López.